Thorsten Larsen

Thorsten Erik Larsen (født 7. november 1889, død 30. november 1965)Fødselsdato er beregnet ut fra bursdagsnotisen i En stor veteran fra Aftenposten den 7. november 1939.Dødsdato er hentet fra gravferdsetaten i Oslo  var en norsk langdistanseløper med seier i Norgesmesterskapet i friidrett og den som vant de tre første NM i terrengløp.Norgesmestrene i terrengløp. Torstein Larsen og Odd Rasdal har 3 mesterskap på rad i Aftenposten den 21. mai 1937.

Han løp for Torshaug Idrettsforening som ble etablert på Torshov i 1909.  I 1913 vant han et 3 000 meter langt handicapløp over den franske OL-vinneren Jean Bouin (1888–1914) som fikk 8:57.4 mot Larsens 8:54.5, men da hadde altså Larsen startet med 150 meter forsprang på Bouin.  Samme året vant han også «Salomons pokal» for å ha vunnet det internasjonale terrengløp arrangert av Tjalve IK.Idræt. "Tjalves" terrænløp i Aftenposten den 26. mai 1913. Larsen ble i 1915 den første nordmann som løp under 16 minutter på 5 000 meter. Larsen dominerte også norsk terrengløp fra 1913 og noen år fremover. I 1915 gjorde han hat-trick ved å vinne både 5 og 10 000 meter såvel som det nasjonale terrengløpet. 

Han var sønn av betjent Anton Larsen (født 1862) og Anna Larsen (født 1860), begge fra Kristiania.Ifølge Folketellingen 1910. Han var i 1954 overpostpakkmester og innehaver av Kongens fortjenstmedalje i sølv.Ifølge 65 år i Aftenposten den 6. november 1954.

 Meritter 
 Sommer-OL 1912 i Stockholm:  Uttatt til å delta i terrengløp.Olympiske lege. Anmeldelserne. i Aftenposten den 4. juni 1912. Figurerer ikke i resultatlistene.
 NM i terrengløp 
 1913 Seier foran Parelius Finnerud. Det var tolv deltakere i dette første NM i terrengløp, arrangert i Nordmarka (løype på 2x7 kilometer) av Tjalve IK
 1914 og 1915:  Seier
 NM i friidrett 1913 i Stavanger: Sølv på 10 000 meter (35:39.3)
 NM i friidrett 1915 i Fredrikstad: Seier på 5 000 (16:38.0) og 10 000 meter (34:05.4)
 Norsk rekord på 5 000 meter:  15:59.9 satt den 26. juni 1915 i Trondheim. Ble slått samme året av Reidar Anderssen (1895–1956) som fikk 15:48.3.

 Referanser 

Kategori:Norske terrengløpere
Kategori:Norske langdistanseløpere
Kategori:Norgesmestere i friidrett
Kategori:Personer fra Oslo